 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት እቲ ህይወት ካብ ሩሱን ሞቕሎ ናብ ረመጽዩ 9 ጥሪ 2018 ምንጪ ስእሊ, Getty Images ዝሓለፈ ሰሙን መንግስቲ እስራኤል ኣብ ሃገሩ ንዝርከቡ ብኣሽሓት ዝቑጸሩ ኣፍሪቃዉያን ስደተኛታት ካብታ ሃገር ንክወጽኡ እንተዘይኮይኑ ግን ከምዝእሰሩ ከጠንቅቕ ጸኒሑ ኣሎ እቶም ኣብ ዝመጽእ 90 መዓልታት ናብ ሃገሮም ወይ ሳልሰይቲ ሃገር ዝኸዱ ስደተኛታት 3500 ዶላር ክወሃቦም ምዃኑ ተሓቢሩ ኣሎ ነዚ ጻውዒት እዚ ዘይቅበሉ ግና ካብ ወርሒ ሚያዚያ ጀሚሮም ከምዝእሰሩ ደጊሙ ኣጠንቂቑ ወሃቢ ቃል በዓል መዚ ጉዳያት ህዝብን ስደተኛታትን እስራኤል ኣብታ ሃገር 38 ሽሕ ብዘይ ፍቓድ ዝኣተዉ ስደተኛታት ከምዘለዉን ካብዚኣቶም 1420 ኣብ መዳጎኒ መዓስከራት ከምዝርከቡ ንቢቢሲ ገሊጹ ነይሩ እዞም እስራኤል ናይ ቁጠባ ስደተኛታት እዮም እትብሎም ስደተኛታት ኣብ ሃገሮም ካብ ዘሎ ዘይምዕሩይ ምሕደራን ደረት ኣልቦ ሃገራዊ ኣገልግሎትን ተደፊኦም ዝወጽኡ ኣብ ጉዕዞ ስደቶም ግዳያት ሞትን ስንክልናን እናኾኑ በረኻታት ሰሃራን ሲናይን ኣቋሪጾም ኣብታ ሃገር ዕቑባ ዝሓተቱ ዉጹዓት ምዃኖም ንቢቢሲ ሓቢሮም ማሕበረሰብ ዓለም ድማ ነቲ ኣብ መዋጥር ኣትዩ ዘሎ ስደተኛ ካብ ዝኣተዎ ጸበባ ንምድሓን ድምጺ ክኾኖም ተማሕጺኖም እቲ ህይወት ካብ ሩሱን ሞቕሎ ናብ ረመጽዩ ኣብ እስራኤል ዑቕባ እናሓተተ ንሸውዓተ ዓመት ዝተቐመጠ ሃይለ መንግስትኣብ ኣብታ ሃገር ተስፋ ዘቑርጽ ኣተሓሕዛ ስለዘሎ ዝኾነ ሓዲሽ ህይወት ከምዘይረኸበን ንመጻኢ እውን ምንም ተስፋ ከምዘይርኣዮን ይዛረብ ንሱ ከምዝብሎ ህይወት ስደት ከቢድ እዩ ካብ 2006 ጀሚርና እንነብሮ ህይወት ማይ ቀዲሕኻ ማይ ምኽዓውዩ ዕቑባ ካብ እንሓትት ክሳብ ሕጂ 10 ሰባት ጥራሕዮም ሕጋዊ መንበሪ ፍቓድ ረኺቦም ዘለዉ ይብል መንግስቲ እስራኤል ኣብቶም ዝሓለፉ ዓመታት ኣፍሪቃዉያን ስደተኛታት ክወጽኡ ኣለዎም ቅድሚ ምባሉ ሆሎት ዝተብሃለ መዳጎኒ ሰሪሑ ንብርክት ዝበሉ ስደተኛታት ን20 ኣዋርሕ ኣብቲ መዳጎኒ ኣጽኒሑዎምዩ ድሕሪ ሓደ ዓመት ከኣ ቤት ፍርዲ እታ ሃገር ነቲ መዳጎኒ ክዕጾ ድሕሪ ምወሳኑ ንስደተኛታት ናብ ኣፍሪቃ ከምዝሰጉግ ገሊጹ ምንጪ ስእሊ, Haile Mengsteab ካብ እቶም ብዘይሕጋዊ መገዲ ናብ እስራኤል ኣትዮም ዝበሃሉ ኣብ ደቡብ ቴልኣቪቭ ዝቕመጡ 38 ሽሕ ስደተኛታት እቶም ልዕሊ 27 ሽሕ ኤርትራዉያን ክኾኑ እንከለው 7869 ከኣ ሱዳናዉያንዮም ሓያሎ ኤርትራውያን መሕተት ዑቕባ ቅጥዒ እኳ እንተመልኡ ክሳብ 2012 ዝተገብረ ነገር ስለዘይነበረ እቲ ዝበዝሕ ሰብ ተደናጉዩ ጸኒሑዩ ዝብል ሃይለ ሕጂ ግና ኣብ ከቢድ ፈተና ከምዝወደቑ ይገልጽ ህይወት ናይቲ ስደተኛ ካብ ርሱን ሞቕሎ ናብ ረመጽዩ ዋላ ሓደ ዝተቐየረ ነገር ስለዘየሎ ኣብዝሓ ዕቑባ ከይሓተተ ተዛንዩዩ ጸኒሑ እቲ ሓቲቱ ዝበሃልዉን ሕቱኡ ስለዝተነጸገ ተስፋ ዝገብረ ኣይነበረን ይብል ብጾታዊ ርክብ ዝመሓለለፉ ሕማማት ኣስተምህሮ ኣብ ምሃብን ግንዛበ ኣብ ምዕባይን እትሰርሕ ዘላ ኣስማይት መርሃጽዮን ብወገና እስራኤል ካብ መጀመርትኡ ነቲ ስደተኛ ንሕግታትን ኣነባብራን ሃገራ ስለዘይሓበረቶን ስለዘየምሃረቶን ተስፋ ቖሪጹ ኣብ ዘይድለ ነገራት ዝወደቐ ብዙሕ እዩ ብምባል ትነቅፍ እቲ ኣፍሪቃዊ ስደተኛ ተስፋ ቖሪጹ ካብ እስራኤል ንክወጽእ መንግስቲ እታ ሃገር ኣብ ርእሲ ርእሲ ሕግታት እናቐያየረ ከጨንቖዩ ጸኒሑ ስደተኛታት ህይወቶም ጸሊኦም ካብዛ ሃገር ከምወጽኡ ክንገብሮም ኢና እዮም ዝብሉ ትብል እቲ ቐንዲ ምኽንያት ዓሌታውነት እዩ ትብል ኣስማይት ካልእ ምኽንያት የብሎምን ጸሊም ካብ ዘይምፍታዉ ዝብገስዩ እምበር ልዕሊ 80 ሽሕ ዝኾኑ ዘይሕጋዉያን ጸዓዱ ስደተኛታት ኣለዉ ግን ዝተንከፎም የለን ብምባል ሓሳባ ተስምር ስለዝኾነ ድማ ይብሉ እዞም ዜጋታት ኩሉ ስደተኛ ህይወቱ ካብ ሓደጋ ሞትን ዳግማይ ስደትን ምክልባትን ዘድሕነሉ ካብ ጸገም ዘዉጽኦ ኣካል ይደሊ ኣሎ እቲ ዕጫ እንታይ ኮን ክኸዉን እዩ? 